Document ID: 32008D0449

DEĊIŻJONI TAL-KUMMISSJONI
ta’ l-10 ta' Ġunju 2008
li temenda d-Deċiżjoni 2008/155/KE fir-rigward ta’ ċerti gruppi ta’ ġbir u produzzjoni ta’ l-embrijuni fl-Awstralja, il-Kanada u fl-Istati Uniti ta’ l-Amerika
(notifikata taħt id-dokument numru C(2008) 2466)
(Test b’relevanza għaż-ŻEE)
(2008/449/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/556/KEE tal-25 ta’ Settembru 1989 dwar kundizzjonijiet ta’ saħħa ta’ l-annimali li jirregolaw il-kummerċ intrakomunitarju f’pajjiżi terzi u l-importazzjoni minnhom ta’ embrijuni ta’ annimali domestiċi ta’ l-ispeċi tal-bovini (1), u b’mod partikolari l-Artikolu 8(1) tagħha,
Billi:
(1)
Id-Deċiżjoni tal-Kummissjoni 2008/155/KE ta’ l-14 ta’ Frar 2008 li tistabbilixxi lista ta’ gruppi għall-ġbir u l-produzzjoni ta’ embrijuni f’pajjiżi terzi approvati għall-importazzjonijiet ta’ embrijuni ta’ bovini lejn il-Komunità (2) tistipula li l-Istati Membri għandhom biss jimpurtaw embrijuni minn pajjiżi terzi jekk dawn ikunu nġabru, ġew ipproċessati u maħżuna minn gruppi għall-ġbir u l-produzzjoni ta’ l-embrijuni elenkati fl-Anness ta’ dik id-Deċiżjoni.
(2)
L-Awstralja talbet li jitneħħa grupp wieħed mill-gruppi ta’ ġbir ta’ l-embrijuni mil-lista fir-rigward ta’ l-entrati għal dan il-pajjiż.
(3)
Il-Kanada u l-Istati Uniti ta’ l-Amerika talbu li jsiru emendi għall-entrati ta’ dawk il-pajjiżi f’dik il-lista fir-rigward ta’ ċerti gruppi ta’ ġbir ta’ l-embrijuni.
(4)
Il-Kanada u l-Istati Uniti ta’ l-Amerika kienu pprovdew garanziji rigward il-konformità mar-regoli xierqa stabbiliti fid-Direttiva 89/556/KEE u l-grupp tal-ġbir ikkonċernati kienu ġew uffiċċjalment approvati għall-esportazzjoni lejn il-Komunità mis-servizzi veterenarji ta’ dawk il-pajjiżi.
(5)
Id-Deċiżjoni 2008/155/KE għandha għalhekk tiġi emendata skond dan.
(6)
Il-miżuri stipulati f’din id-Deċiżjoni huma skond l-opinjoni tal-Kumitat Permanenti għall-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 2008/155/KE hu emendat skond l-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 10 ta’ Ġunju 2008.

Labels: 16
0
3
6
18